Salsola melitensis

Is-Salsola melitensis magħrufa bħala s-Siġra tal-Irmied jew Xebb, hija arbuxxell mill-familja AmaranthaceaePOWO (2025). Salsola melitensis Botsch. Plants of the World Online (POWO). powo.science.kew.orgERA (2019). Maltese salt tree. BioSNIPPET ISSUE 6, Environment & Resources Authority (ERA).Lanfranco, E.; Bonett, G. (2018). Nature Guide Series Wild Flowers of the Maltese Islands (bl-Ingliż). Print It, Paola, Malta: BDL Publishing. ISBN 978-99957-46-59-9..L-isem tal-Ġeneru Salsola joriġina mill-kelma latina Salsus li tfisser mielħa filwaqt li l-isem tal-ispeċi melitensis bil-lingwa latina tfisser xi ħaġa li hi assoċċjata mal-Gżejjer Maltin.  Is-Salsola melitensis hija endemika għall-Gżejjer Maltin. Fil-fatt, is-Salsola melitensis hija waħda mill-ispeċi ta' pjanti li għadhom jeżistu sa minn Żmien is-Silġ.  

 Klassifikazzjoni 
Is-Salsola melitensis kienet ġiet deskritta bħala speċi endemika għal Malta fl-1976 bħala Salsola melitensis Botsch. Ġiet deskritta bħala speċi endemika għax kienet distinta mill-ispeċi l-oħrajn tal-Ġeneru Salsola li qabel fil-passat is-Salsola melitensis  kienet tiġi ikklassifikata taħthom f'kitbiet dwar il-Flora ta' Malta. Grech Delicata, J. (1853). Flora melitensis : sistens stirpes phanerogamas in Melita insulisque adjacentibus hucusque detectas secundum systema candolleanum digestas.Sommier, Stefano, & Caruana Gatto, Alfredo. (1915). Flora melitensis nova. Stabilimento Pellas. https://doi.org/10.5962/bhl.title.9976Borg, J. (1927). Descriptive Flora of the Maltese Islands: Including the Ferns and Flowering Plants. US. Government Printing Office.Zerafa, S. (1827). Floræ Melitensis thesaurus, sive Plantarum enumeratio, quæ in Melitæ Gaulosque insulis aut indigenæ aut vulgatissimæ occurrunt. Malta Ilum il-ġurnata din l-ispeċi hija xjentifikament klassifikata bħala Salsola melitensis Botsch. jew bl-isem sinonimu tagħha Darniella melitensis (Botsch.) Brullo. POWO (2025). Salsola melitensis Botsch. Plants of the World Online (POWO). powo.science.kew.org
 Karatteristiċi botaniċi 
Is-Salsola melitensis tikber bħala arbuxxell perenni ta' bejn 1-3 metri fit-tul. Għandha weraq żgħir, tawwali u sukkulenti ta' 1 ċentimetru fit-tul.ERA (2019). Maltese salt tree. BioSNIPPET ISSUE 6, Environment & Resources Authority (ERA).  Twarrad  bejn Awwissu u Novembru bi bjuri sofor fl-aħdar.  Iż-żerriegħa ta' din il-pjanta għandhom struttura f'forma ta' ġwienaħ sabiex jiġu trasportati 'l bogħod mill-pjanta omm.  

 Distribuzzjoni 
Is-Salsola melitensis tiflaħ għar-raxx tal-baħar fejn tikber f'ambjenti kiefra b'nuqqas ta' ilma, ħamrija u esposta għar-riħ  bħall-irdum kostali, fuq l-irdum il-ġewwa lejn l-art, fix-xquq tal-ġebel tal-franka u kif ukoll fuq il-fortifikazzjonijiet.ERA (2019). Maltese salt tree. BioSNIPPET ISSUE 6, Environment & Resources Authority (ERA).Lanfranco, E. (1997). The flora and vegetation of Gozo. In J. Farrugia & L. Briguglio (Eds.), A focus on Gozo (pp. 26-40). Gozo: Formatek Ltd    Is-Salsola melitensis tinstab tikber kemm f'Malta kif ukoll f'Għawdex u fil-Ġżejjer żgħar tal-Arċipelagu Malti.Mifsud, S., Lanfranco, E., Fiorentino, J., & Mifsud, S. D. (2016). An updated flora of selmunett (St. Paul's Island) including mosses and lichens. Xjenza 4(2), 142-159. DOI: 10.7423/XJENZA.2016.2.05Sciberras, A., Sciberras, J., Sammut, M., & Aloise, G. (2012). A contribution to the knowledge of the terrestrial Mammalian fauna of Comino and its satellite islets (Maltese Archipelago). Biodiversity Journal, 3(3), 191-200. 

 Protezzjoni legali 
Is-Salsola melitensis hija mmnizzla bħala mhedda fl-ambjent naturali tagħha fir-Red Data Book of the Maltese islands. Hija protetta bil-Liġi fil-Gżejjer Maltin skont il-leġiżlazzjoni Sussidjarja 549.44 dwar ir-regolamenti tal-Protezzjoni tal-Flora, Fawna u Ambjenti Naturali. Din l-ispeċi ma tistax tinżabar jew tinqata' mingħajr permess mingħand l-awtoritajiet Ambjentali.ERA (2019). Maltese salt tree. BioSNIPPET ISSUE 6, Environment & Resources Authority (ERA).  Inkluż l-użu ta' din l-ispeċi għal raġunijiet ta' riċerka permezz tal-leġiżlazzjoni  549.111 Regolamenti dwar l-Aċċess għal Riżorsi Ġenetiċi u l-Qsim Ġust u Ekwu ta' Benefiċċji  li jirriżultaw  mill-użu tagħom. Fuq skala internazzjonali, is-Salsola melitensis mhix imnizzla fil-Lista l-Ħamra tal-IUCN. 

 Referenzi 

Kategorija:Flora ta' Malta